《十六日水退雨不已次受益韵二首》
元代·方回

暑雨民咨怨，由来直匪今。
湿能蒸病骨，滴欲碎归心。
积水连村郭，前途昧浅深。
雄风楚台上，谁且独披襟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。